
Riigihanke "Narva Noortekeskuse avatud noortekeskuse EXIT ruumide renoveerimine" avatud e-hankemenetluse korraldamine 
1. Asjaolud ja menetluse käik
Haridus- ja teadusministri 21.12.2007 määrusega nr 82 on kinnitatud “Avatud noortekeskuste, teavitamis- ja nõustamiskeskuste ning huvikoolide infrastruktuuri kaasajastamise meetme tingimused ja investeeringute kava koostamise kord”. Vabariigi Valitsuse 18.04.2013 korraldusega 173 on Narva linna projekt “Narva Noortekeskuse avatud noortekeskuse EXIT ruumide renoveerimine ja seadmetega varustamine” lülitatud investeeringute kavasse. Meetme siseriiklikuks rakendusüksuseks on Sihtasutus Innove. Meedet rahastatakse Euroopa Regionaalarengu Fondist (ERF). Toetus on eraldatud SA Innove otsusega nr 2.5.0101.13-0049
Narva linna poolt projekti rakendajaks on Narva Linnavalitsuse Arhitektuuri- ja Linnaplaneerimise Amet (ALPA).

Narva linna osalus projektis on kinnitatud Narva Linnavolikogu 20.06.2013 otsusega 65 “Projekti “Narva Noortekeskuse avatud noortekeskuse EXIT ruumide renoveerimine ja seadmetega varustamine” omafinantseerimise kinnitamine ja teostaja määramine”.
Hankelepingu eeldatav maksumus on teadmata, kuid eeldatavasti ületab see riigihanke hankemenetluse korraldamise maksumuse siseriiklikku piirmäära. Seega teeb Arhitektuuri- ja Linnaplaneerimise Amet ettepaneku algatada noortekeskuse EXIT ruumide renoveerimiseks avatud e-hankemenetlus riigihangete seaduses sätestatud korras.

Hankedokumendid on kooskõlastatud, vastavalt Narva Linnavalitsuse 08.03.2006. a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 05.02.2014. a korraldusega nr 108-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.
2. Õiguslikud alused

2.1. Riigihangete seaduse [RHS] § 10 lg 1 p 2 alusel on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 

2.2. RHS § 15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmääraks ehitustööde hankelepingu korral 250 000 eurot ilma käibemaksuta.

2.3. Vastavalt Narva Linnavalitsuse 08.03.2006. a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.
3. Otsus
3.1. Võttes aluseks riigihangete seaduse § 25 lõike 1  algatada ehitustööde riigihanke "Narva Noortekeskuse avatud noortekeskuse EXIT ruumide renoveerimine" avatud e-hankemenetlus vastavalt juurde lisatud riigihanke hankedokumentidele.
3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks linnakeskkonna osakonna ehituse vanemspetsialist Marina Tihhomirova. 
3.3. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

